ལན།བོད་ནང་ད་ལྟའི་ཆར་སྤྱི་ཚོགས་དཔྱད་བརྗོད་བྱེད་མཁན་གཙོ་བོ་ཞིག་ནི་བོད་ཀྱི་གློག་བརྙན་འཁྲབ་ཁྲིད་པ་པདྨ་ཚེ་བརྟན་ལགས་ཆགས་ཡོད་པ་རེད།ཁོང་གི་སྐད་གྲགས་ཡོད་པའི་གློག་བརྙན་༼ཁྱི་རྒན་༽དང་གཟེངས་རྟགས་ཐོབ་པའི་གློག་བརྙན་༼ཐར་ལོ་༽གཉིས་ཀྱི་ནང་།རྒྱ་ནག་གི་དཔལ་འབྱོར་ཡར་རྒྱས་ཀྱི་གད་ཟུར་དུ་ལུས་པའི་མི་སེར་དཀྱུས་མ་དག་གི་སྐོར་དང་།བོད་མིའི་ངོ་བོའི་སྐོར་དང་།ཡར་རྒྱས་གྱི་སླད་དུ་མིའི་འབྲེལ་བ་སོགས་བློས་གཏོང་ག་ཚོད་བྱེད་དགོས་འཁེལ་མིན་སོགས་ཀྱི་སྐོར་རྟོགས་སད་བྱས་ཡོད་པ་རེད།སྤྱིར་པདྨ་ཚེ་བརྟན་ནི་ཐད་ཀར་སྐྱོན་བརྗོད་བྱེད་མཁན་ཞིག་མིན་རུང་ཁོང་ནི་སྤྱི་ཚོགས་དངོས་ཀྱི་དཔྱད་བརྗོད་དྲང་བཞག་ལ་ཡིད་ཆེས་བྱེད་མཁན་ཞིག་རེད།ཁོང་དང་འདྲ་བའི་དེང་སྐབས་བོད་ཀྱི་གློག་བརྙན་བཟོ་སྐྲུན་པ་དག་གིས་ད་ལྟའི་བོད་ཀྱི་གནས་སྟངས་དངོས་དེ་རྒྱལ་སྤྱིའི་སྤྱི་སྐད་ལྟ་བུའི་གློག་བརྙན་ལམ་ནས་ཕྱིར་མངོན་ཐབས་བྱེད་ཀྱི་ཡོད་པ་རེད།པདྨ་ཚེ་བརྟན་ལགས་ཀྱི་གློག་བརྙན་དག་ཝེ་ནྰ་སི་དང་ཁེན་ནྰ་སིར་འཛམ་གླིང་གློག་བརྙན་བཟོ་སྐྲུན་པ་གྲགས་ཅན་ཁག་དང་ལྷན་དུ་དབུ་འབྱེད་བྱས་པ་དང་སྦྲགས།བོད་ཀྱི་གཞོན་སྐྱེས་གློག་བརྙན་འཁྲབ་ཁྲིབ་པ་དག་འཛམ་གླིང་གང་སར་གློག་བརྙན་དུས་སྟོན་དག་གི་ནང་ཇེ་མང་དུ་བཞུགས་ཀྱི་ཡོད་པ་རེད།